(Ortografía tradicional) E qꞌuia winak e benak pa ri tinimit Jerusalén che ri nimakꞌij Pascua.
Chucab kꞌij xquito chi ri Jesús copan na pa ri tinimit.
Te riꞌ xquijol u xak tak palmas,
xquicꞌam bic,
xebeꞌ cꞌu chucꞌulaxic ri Jesús.
Co xechꞌawic,
xquibij:
¡Chnimarisax u kꞌij ri Dios!
¡Utz re ri petinak pa ru biꞌ ri Kajaw Dios!
¡Tewchital baꞌ ri nim takanel pa qui wiꞌ ri winak aj Israel!
—xechaꞌ.
Ri Jesús xurik jun burro,
xquiejen cꞌu chrij,
jas ri cubij ru Lokꞌ Pixab ri Dios ri Tzꞌibtalic:
Mixej iwib,
winak aj Sión.
¡Chiwilampeꞌ!
Petinak ri Jun
ri cätakan na pi wiꞌ,
quiejeninak chrij jun burro,
—cächaꞌ.
Pa tak ri kꞌij riꞌ ru tijoxelab ri Jesús man xquichꞌob tä ri tajin cäbantajic.
Te cꞌu riꞌ aretak xnimarisax u kꞌij ri Jesús,
xnaꞌtaj chque chi ronojel waꞌ ri quilom are tzꞌibtal lok chrij ri Areꞌ,
ronojel cꞌut bantajinak.
Ri winak ri e cꞌo rucꞌ ri Jesús aretak xusiqꞌuij lok ri tat Lázaro pa ri mukubal,
xucꞌastajisaj cꞌu chquixol ri cäminakib,
xquitzijoj waꞌ ri xquilo.
Rumal riꞌ ri winak xebel lok chucꞌulaxic ri Jesús,
rumal chi xquetamaj we cajmabal etal riꞌ ri xubano.
Are cꞌu ri tataꞌib fariseos xquibij chbil tak quib:
Quil baꞌ alak chi man cꞌo tä jas cujcowin chubanic.
¡Chilampe alak!
Conojel ri winak quebeꞌ rucꞌ,
—xechaꞌ.